नई दिल्‍ली. महिलाओं को घर में बैठे-बैठे कुछ न कुछ बनाने का शौक रहता है, लेकिन यही शौक यदि बिजनेस का रूप ले ले तो आप अच्‍छी खासी कमाई भी कर सकती हैं। खासकर तब, जब सरकार आपको यह मौका दे, वह भी ऑनलाइन...। दरअसल, केंद्रीय महिला एवं बाल विकास मंत्रालय ने कुछ समय पहले Mahila E-haat की शुरुआत की है। इस ई-हाट में कोई भी महिला ऑनलाइन रजिस्‍ट्रेशन कराकर बिजनेस शुरू कर सकती है। सरकार इसका कोई चार्ज भी आप से नहीं लेगी। इस पोर्टल पर आप 18 तरह के बिजनेस कर सकती हैं।